बदायूं। कन्या भ्रूण हत्या के मामले में जिला प्रशासन गंभीर हो गया है। स्वास्थ्य विभाग की जांच रिपोर्ट के आधार पर मिली कमियों का जवाब देने को गुप्ता मैटरनिटी एवं नर्सिंग होम के संचालकों को जिलाधिकारी ने नोटिस जारी किया है। इसमें उन्होंने छह बिंदुओं पर सात दिन के भीतर जवाब मांगा है। इसमें कहा गया है कि साक्ष्य के रूप में शिकायतकर्ता से मिली सीडी देखने पर प्रतीत होता है कि लिंग भ्रूण की जांच और हत्या की गई है। इसके तहत प्रसव पूर्व निदान तकनीक अधिनियम का उल्लंघन हुआ है।